támogatási szerződés

- TERVEZET-

amely létrejött

egyrészről a

**Földművelésügyi Minisztérium** (székhelye: 1055 Budapest, Kossuth Lajos tér 11., törzskönyvi azonosító száma (PIR szám): 305679, adószáma: 15305679-2-41, bankszámlaszáma: 10032000-01494549-36000001, képviseli: Búsi Lajos helyettes államtitkár), mint **Támogató**,

másrészről a(z)

**…………………………………** (székhelye:……………………., adószáma:………………., törzskönyvi azonosító száma/nyilvántartási száma: ………………….. , képviseli:………………, számlavezető bank:…………………., bankszámlaszám:…………………), mint **Kedvezményezett**

(a továbbiakban együtt: Felek) között

az alulírott helyen és napon az alábbi feltételekkel:

1. **A támogatás célja és a támogatási időszak**
   1. A Támogató kijelenti, hogy a Magyarország 2018. évi központi költségvetéséről szóló 2017. évi C. törvény 1. számú mellékletének XII. Földművelésügyi Minisztérium fejezetének 20/2/11 szám alatti jogcímcsoportjának a Hulladék-gazdálkodási feladatok támogatása” előirányzata terhére pályázatot írt ki. „*A hazai hulladékgazdálkodással és szelektív hulladékgyűjtéssel kapcsolatos lakossági környezettudatos szemléletformálásra*”. A Támogató a Kedvezményezett 2018. ……………………..én kelt támogatási igénye (a továbbiakban: pályázat), valamint a Támogató KNSZFF/ - /2018. számú döntése alapján, a Kedvezményezett **„……………..”** című **projektje** (a továbbiakban: támogatott tevékenység) költségeinek fedezetére **………………**.-**Ft,** azaz **……………….** forint, amely összeg euróban kifejezve mindösszesen ……………… euró, **egyszeri, vissza nem térítendő** költségvetési támogatást nyújt. Az euró árfolyamának meghatározására a támogatási döntés napján aktuális MNB középárfolyam alapján kerül sor.

A támogatott tevékenység kormányzati funkció szerinti besorolása: 011120

A támogatás intenzitása 100 %.

A támogatás nem vehető igénybe a visszaigényelhető általános forgalmi adó összegére.

A jelen szerződés alapján nyújtott támogatás csekély összegű támogatásnak minősül az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet (a továbbiakban 1407/2013/EU bizottsági rendelet) alapján. A támogatás bruttó támogatástartalma: …………………

* 1. A Kedvezményezett vállalja, hogy a támogatás teljes összegét az általa benyújtott pályázatában és a jelen támogatási szerződés 1. számú mellékletét képező költségtervében (a továbbiakban: 1. sz. melléklet) részletezett, a támogatott tevékenységhez kapcsolódó, **201……....– 201. ……..** közötti időszakban felmerülő és általa pénzügyileg teljesített költségekre fordítja.

1. **A támogatás folyósítása**
   1. A támogatás folyósítása a Kedvezményezett **………..-**nál vezetett **……………………….**  számú bankszámlájára történik az alábbiak szerint:
2. A Kedvezményezett részére támogatási előlegként, utólagos elszámolás mellett **…………..,- Ft**, azaz ……………… forint **teljes támogatási összeg** átutalásra kerül jelen támogatási szerződés **9.7. pont szerinti hatályba lépésétől számított 30 napon belül**, amely összeg felhasználásáról Kedvezményezettnek legkésőbb a 3.1. pontban meghatározott határidőig kell elszámolnia Támogató felé.
3. **Beszámoló, hiánypótlás, teljesítésigazolás, kötbér**
   1. A Kedvezményezett az 1.1. pontban meghatározott támogatási összegfelhasználásáról és a támogatott feladatok szerződésszerű megvalósításáról köteles legkésőbb **201.. .....................** napjáig postai úton szöveges szakmai és tételes pénzügyi beszámolót (a továbbiakban: **Beszámoló**) benyújtani a Támogató részére. Kedvezményezett köteles a Beszámolóban az előlegként átutalt támogatással kapcsolatban keletkezett kamat összegéről nyilatkozni.

Felek megállapodnak abban, hogy a támogatás átutalása és elszámolása közötti időszakban keletkezett kamat a Támogatót illeti, és annak összegét Kedvezményezett köteles legkésőbb a beszámoló benyújtásával egy időben a Támogató adatainál megadott számlaszámra átutalni a következő közleménnyel: „*szerződés száma, kamat*”.

* 1. A Beszámolót a Támogató Környezeti Nevelésért és Szemléletformálásért felelős Főosztálya (a továbbiakban: KNSZfF) részére kell benyújtani két eredeti, a Kedvezményezett által cégszerűen aláírt, pecsételt és dátumozott példányban és azt a 2. sz. melléklet szerinti Beszámoló formanyomtatványon és a Beszámolók összeállítását segítő általános tájékoztatóban foglaltak figyelembevételével kell összeállítani.

A Beszámolóhoz csatolni kell a finanszírozott időszakban felmerült és a támogatott tevékenység megvalósításához kapcsolódó költségeket igazoló számviteli bizonylatokról készített összesítőt (a továbbiakban: számlaösszesítő). A számlaösszesítő tartalmazza a 2. sz. melléklet szerinti számlaösszesítő adataival együtt az elszámolás részét képező költséget igazoló számviteli bizonylatok sorszámát, típusát (így különösen számla, bérkifizetési összesítő, számlakivonat), a kiállításának keltét, a teljesítésének dátumát, a gazdasági esemény rövid leírását, nettó összegét, bruttó összegét, a támogatás terhére elszámolt összeget, a számviteli bizonylat kiállítójának nevét, adószámát, a pénzügyi teljesítés időpontját, valamint a kedvezményezett képviseletére jogosult vagy az általa meghatalmazott személy aláírását. Támogató valamennyi a számlaösszesítőben szereplő bizonylatot vizsgálja az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 100. § (3) bekezdésében foglaltak alapján.

A pénzügyi elszámolás dokumentumait a számlaösszesítő szerinti sorszámmal ellátva és sorba rendezve, számla/számlát helyettesítő bizonylat, kifizetés bizonylata, megrendelés/szerződés, teljesítésigazolás, árajánlatok, egyéb dokumentumok sorrendben lefűzve kell ellenőrzésre benyújtani. Az előbbieknek nem megfelelő, széteső elszámolási dokumentáció ellenőrzés nélkül újbóli összeállítás céljára hiánypótlás keretében visszaküldésre kerül.

* 1. A Beszámolót szakmai szempontból a KNSZfF, a Támogató Hulladékhasznosítás Támogatás Elszámolási és Felügyeleti Főosztálya (a továbbiakban: HTEFF) pénzügyi felülvizsgálata mellett ellenőrzi. A Beszámolóval kapcsolatos esetlegesen szükséges szakmai és pénzügyi szempontú hiánypótlást, melyre egy alkalommal és legfeljebb 15 napos határidővel van lehetőség, a Kedvezményezettől a KNSZfF kéri be elektronikus úton, azonban a hiánypótlást az érintett dokumentumok tekintetében az eredeti Beszámoló szerinti formában (papír alapon vagy elektronikusan) kell teljesíteni.
  2. A Beszámoló pénzügyi részének a könyvvizsgálói záradék mellőzése esetén a következő előírásokat szükséges tartalmaznia záradékoltatva az elszámolás tényével (szerződés száma és elszámolt összeg):

1. (amennyiben ilyen költség elszámolásra kerül) a személyi juttatásokra, a munkaadókat terhelő járulékokra és a szociális hozzájárulási adóra vonatkozóan cégszerűen aláírt olyan összesítőt, amely tartalmazza:

aa) a feladatellátásban részt vevő személyek nevét,

ab) az illetmény bruttó összegét, a levont személyi jövedelemadó-előleg mértékét, a munkaadót terhelő járulék és a szociális hozzájárulási adó mértékét, a kifizetés időpontját havonkénti kimutatásban az éves jövedelemre vonatkozóan oly módon, hogy egy esetleges tételes ellenőrzés során a kifizetések egyértelműen azonosíthatóak legyenek,

1. az elszámolás alá eső valamennyi, a számviteli előírásoknak megfelelő eredeti számla, számviteli bizonylatnak a Kedvezményezett által hitelesített másolatát, amelyek eredeti példányaira rávezetésre került a támogatási szerződés azonosító száma és a támogatás terhére elszámolt összeg,
2. a számla, számviteli bizonylat b) pont szerinti másolatához csatolt alábbi mellékleteket:

ca) bérköltség elszámolása esetében bérfizetést megalapozó jogviszony-igazolásokat vagy munkaköri leírást,

cb) szolgáltatás esetében a visszaigazolt megrendelőt, a szerződést és a teljesítésigazolást,

cc) hirdetés, műsorfüzet esetében az elkészített hirdetést,

cd) rendezvény esetében a részletes programot (jelenléti ívet, amennyiben a rendezvény jellegéből adódóan az lehetséges),

ce) étkezési, élelmezési, szállodai és éttermi számlák esetében a résztvevők listáját, a felhasználás eseményének a meghatározását és a teljesítésigazolást,

cf) kiküldetések esetén a kiküldetési rendelvényt, úti jelentést,

1. a Kedvezményezett által teljesített pénzügyi kifizetéseket igazoló dokumentumokat, így különösen a banki átutalás esetén bankkivonat vagy a pénzügyi kiegyenlítés bizonylatait, készpénzfizetés esetén a pénztári kiadási bizonylatot vagy a számviteli előírásoknak megfelelő egyéb dokumentumok Kedvezményezett által hitelesített másolatait.
   1. Amennyiben a Beszámoló 20 db-nál több számlát tartalmaz, a Kedvezményezett által aláírt, dátumozott és pecsételt számlaösszesítőn és szakmai Beszámolón kívül csak a támogatás terhére elszámolandó számlák papír alapú, és Kedvezményezett által hitelesített másolatát kell benyújtani a Beszámoló részeként. A számlákhoz, vagy a számlákat helyettesítő bizonylatokhoz tartozó mellékleteket (megrendelés, szerződés, teljesítésigazolás, kifizetési bizonylat, szállítólevél, jogviszony-igazolások stb.) elektronikus adathordozón (CD, DVD) kell csatolni, színesben scennelve, lehetőleg elektronikus aláírással ellátva. Egyéb esetben mind a számlákat, mind azok mellékleteit papír alapon, hitelesített másolatban kell benyújtani.
   2. A Beszámoló ellenőrzése a minisztérium fejezeti kezelésű előirányzataiból pályázati úton vagy egyedi döntés alapján pénzeszköz- vagy előirányzat-átadással biztosított támogatások kapcsán elszámolható költségekről, a támogatások felhasználása ellenőrzésének és a beszámolók összeállításának szabályairól szóló 9/2017. (IX. 29.) FM utasításban (a továbbiakban: 9/2017. (IX. 29.) FM utasítás) foglaltak alapján történik. A Beszámoló elfogadására a KNSZfF jogosult. A Támogató képviseletében a teljesítés igazolására a Zöldipari Támogatások Kezeléséért Felelős Helyettes Államtitkárság helyettes államtitkára jogosult.
   3. A Beszámoló elfogadásáról a KNSZfF az elfogadástól számított 10 napon belül írásban tájékoztatja a Kedvezményezettet, és nyilatkozik a 6.1. pont i) alpontja szerinti felhatalmazó levelek visszavonásához való hozzájárulásáról. A felhatalmazó levelek számlavezető pénzintézetnél való töröltetése a Kedvezményezett feladata a kiadott nyilatkozat alapján.
   4. Amennyiben fel nem használt támogatás kerül kimutatásra a Beszámolóban, úgy Kedvezményezett köteles a fel nem használt támogatás összegét a Beszámoló benyújtásával egy időben az FM 10032000-01494549-36000001 számlájára átutalni. Az átutalás közleményében a következő szöveget kell – változtatás nélkül – szerepeltetni: „*szerződés száma, tőke”*.
   5. Amennyiben a hiánypótlást követően sem teljes körű a Beszámoló, az elfogadott teljesítésnek megfelelően, illetve az elfogadott számlák alapján az el nem számolt, vagy jogosulatlanul igénybevett támogatás összegét Kedvezményezett köteles Támogató részére a 3.8. pontban megjelölt számlaszámra visszautalni a 4.3. pont szerinti kamattal együtt. A támogatásból történő (tőke) visszafizetést és a kamat utalását külön szükséges teljesíteni a 3.8. pontban írtak szerint, a közleményben „kamat” megnevezést alkalmazva.
   6. A Beszámoló vagy az azzal kapcsolatos hiánypótlás késedelmes benyújtása esetére a Támogató a késedelemmel érintett napokra vonatkozóan késedelmi kötbért köt ki, melynek mértéke a támogatás összegének 0,5 %-a naponta.
   7. A Beszámoló benyújtása akkor minősül késedelmesnek, ha a postai bélyegző kelte későbbi, mint a Beszámoló 3.1. pont szerinti benyújtási (postára adási) határideje.
   8. A késedelmi kötbér összegéről a KNSZfF tértivevényes levélben értesíti a Kedvezményezettet legkorábban a Beszámolóval kapcsolatos hiánypótlási felhívás közlésekor, de legkésőbb – hiánypótlás szükségességének hiányában – a Beszámoló elfogadásáról szóló értesítést megelőzően.
   9. A késedelmi kötbér összegét Kedvezményezett köteles az arról szóló értesítés kézhezvételétől számított 15 napon belül a Támogató 10032000-01494549-36000001 számlájára átutalni, közleményként feltüntetve a következő szöveget: „*szerződés száma*, *késedelmi kötbér”*. A kötbér késedelmes megfizetése esetére a Támogató a kötbér összege vonatkozásában a Polgári Törvénykönyvről szóló 2013. évi V. törvény (a továbbiakban: Ptk.) 6:155. § szerinti késedelmi kamatot számítja fel, egyúttal fenntartja magának a jogot, hogy a kötbér meg nem fizetése esetén, jogi úton intézkedjen a követelés érvényesítésével kapcsolatban.
2. **Jogosulatlanul igénybevett támogatás**
   1. Amennyiben a Beszámoló hiánypótlást követően sem teljes körű, vagy a támogatott feladat megvalósítása részben, vagy egészben a jelen szerződésben foglaltaktól eltérően történt meg, a Támogató az elfogadott teljesítésnek megfelelő arányú támogatási összeget meghatározza.
   2. Jogosulatlanul igénybe vett támogatás esetén a Támogató az Ávr. 98. § (5) bekezdése alapján – jelen szerződés módosítása, felmondása vagy az attól történő elállás nélkül is – elrendelheti a költségvetési támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését tértivevényes visszafizetési felszólítás keretében. A visszafizetés határideje az Ávr. 99. § (2) bekezdése szerint a felszólítás kézhezvételétől számított 30. nap. A banki utalás közleményében a következő szöveget kell változtatás nélkül szerepeltetni: „*szerződés száma, jogosulatlan felhasználás”*.
   3. A Kedvezményezett a jogosulatlanul igénybe vett támogatás összegét az államháztartásról szóló 2011. évi CXCV. törvény (a továbbiakban: Áht.) 53/A. § (2) bekezdése alapján az Ávr. 98. § (1) bekezdésben meghatározott ügyleti kamattal, késedelem esetén az Ávr. 98. § (2) bekezdésében meghatározott késedelmi kamattal növelt mértékben köteles visszafizetni.
3. **A támogatás felhasználásával kapcsolatos kötelezettségek**

5.1. Kedvezményezett tudomásul veszi, hogy:

1. a támogatás terhére nem számolhatók el azok a költségek, amelyek a Kedvezményezett képviselője, vezető tisztségviselője, munkatársa, vagy ezek nevében nyilatkozattételre jogosult személy, vagy mindezeknek a Ptk. 8:1. § (1) bekezdés 1. pontjában meghatározott, közeli hozzátartozója érdekeltségi körébe tartozó, vagy részesedési viszonyban álló társaság közreműködésével kerülnek felhasználásra.
2. amennyiben a beszerzés nem éri el a közbeszerzésekről szóló 2015. évi CXLIII. törvény (a továbbiakban: Kbt.) szerinti [közbeszerzési](https://optijus.hu/optijus/lawtext/1-A17U0009.FM?tvalid=2017.10.1.&tkertip=4&tsearch=k%c3%b6zbeszerz%c3%a9s*&page_to=-1" \l "ws4) értékhatárt, a beszerzést a Kedvezményezett beszerzési szabályzatában foglaltak szerint kell lebonyolítani és kiegészítő dokumentumokkal ellátni (például árajánlatok). Ez esetben a beszerzési szabályzatot a beszámolóhoz csatolni szükséges. Ha a Kedvezményezett nem rendelkezik saját beszerzési szabályzattal, és a beszerzett áruk és szolgáltatások bruttó beszerzési értéke meghaladja az 1.000.000. forintot, de nem éri el a [közbeszerzési](https://optijus.hu/optijus/lawtext/1-A17U0009.FM?tvalid=2017.10.1.&tkertip=4&tsearch=k%c3%b6zbeszerz%c3%a9s*&page_to=-1#ws5) értékhatárt, 3 árajánlatot szükséges bekérni és csatolni a beszámolóhoz. Amennyiben nem a legalacsonyabb árajánlat került elfogadásra, azt indokolni kell.
3. a bruttó 100.000 Ft beszerzési értéket meghaladó áru vagy szolgáltatás vásárlása csak és kizárólag írásos megrendelés vagy szerződés megléte, és annak Beszámolóhoz való csatolása esetén számolható el. Ilyen dokumentum hiányában az adott számla, vagy költség nem fogadható el a támogatás terhére.
4. az Ávr. 90. § (1) alapján a Támogató által folyósított költségvetési támogatással kapcsolatban a Magyar Államkincstár köztartozás-vizsgálatot végez. Amennyiben a támogatás folyósításakor a Kedvezményezett adók módjára behajtható köztartozással rendelkezik, a tartozás összege a folyósított támogatás összegéből visszatartásra és egyúttal a tartozást mutató NAV számlán jóváírásra kerül. A Kincstár a Kedvezményezett felé a köztartozással csökkentett összeget utalja tovább. Erről mind a Kedvezményezett, mind a Támogató írásban értesül. Amennyiben a támogatásból fenti módon köztartozás kiegyenlítése történt meg, Kedvezményezett köteles a számára Támogató által eredetileg folyósított támogatás összegével határidőre elszámolni. A visszatartás a Kedvezményezett – a költségvetési támogatás megszerzése érdekében vállalt – kötelezettségeit nem érinti.
5. amennyiben a támogatás felhasználása vonatkozásában a Kbt. szerinti körülmények és feltételek fennállnak, közbeszerzési eljárás lefolytatására köteles, amely esetben a Beszámolóhoz az ajánlattételi felhívást és a bontási jegyzőkönyvet csatolni kell. Közbeszerzési eljárás lefolytatásáról legkésőbb az ajánlattételi felhívás megjelenésével egy időben a Támogató értesítése szükséges.

A Kedvezményezett köteles a lefolytatott közbeszerzési eljárás teljes és eredeti dokumentációját az ellenőrzésre jogosult szervezetek felhívására bemutatni és rendelkezésre bocsátani.

1. amennyiben a támogatás segítségével vagyon (tárgyi eszköz, immateriális jószág) keletkezik, a keletkezett vagyon kötelező fenntartási ideje öt év. Ezen időszak lejárta előtt az csak a Támogató előzetes írásbeli jóváhagyásával és a foglalkoztatási, a szolgáltatási és az egyéb kötelezettségek átvállalásával, átruházásával idegeníthető el, adható bérbe vagy más használatába, illetve terhelhető meg.

A Támogató a jóváhagyás feltételeként kikötheti, hogy a kötelezettségek átvállalásának biztosítása érdekében a beruházással létrehozott vagyon elidegenítése esetén az új tulajdonos a Kedvezményezett helyébe – részleges elidegenítés esetén a Kedvezményezett mellé –, bérbe vagy más módon történő használatba adás esetén – e jogviszony fennállásának idejére – a Kedvezményezett mellé a szerződésbe lépjen be, vagy a kötelezettségek átvállalásáról egyoldalú nyilatkozatot tegyen.

Amennyiben a támogatásból létrehozott vagyon az előírt megőrzési vagy fenntartási időszak letelte előtt megsemmisül, vagy azt eltulajdonítják, a Kedvezményezett köteles azt saját forrásból pótolni, a pótlást megfelelő dokumentumokkal igazolni és az így keletkezett vagyont a támogatásból eredetileg beszerzett vagyon elidegenítési tilalmi idejének lejártáig megőrizni, ellenőrzés alkalmával azt bemutatni.

A Támogató előzetes jóváhagyásával a szolgáltatási és az egyéb kötelezettségek átvállalása nélkül is lehetséges az idő előtt elhasználódott vagy elavult vagyontárgyak pótlással együtt járó teljes vagy részleges elidegenítése vagy selejtezése.

1. az Ávr. 97. § (1) bekezdése szerinti változás-bejelentési kötelezettség terheli. Ennek elmulasztása súlyos szerződésszegésnek minősül, mellyel kapcsolatban a Támogató egyedileg meghatározott szankciót alkalmazhat.
2. az Áht. 50. § (1) bekezdésének c) pontja szerinti nyilatkozatban szereplő adatokat a Támogató az Áht. 55. §-ában foglaltak alapján kezeli.
3. köteles az általa szervezett bármilyen rendezvény/ek (pl.: családi nap, színházi előadás, bábelőadás, workshop, tematikus nap, kiállítás, verseny, eredményhirdetés stb.) pontos időpontját (év, hónap, nap, óra) és helyszínét legalább 15 naptári nappal előbb bejelenteni a Támogató felé a [palyazat@szelektalok.hu](mailto:palyazat@szelektalok.hu) e-mail címre. Ennek elmulasztása súlyos szerződésszegésnek minősül, amellyel kapcsolatban a Támogató egyedileg meghatározott szankciót alkalmazhat, és akár az adott rendezvény megrendezése kapcsán felmerült teljes támogatási összeg visszafizetésével is szankcionálható.
4. köteles a támogatási összegből megvalósított tevékenysége során, kommunikációjában, a rendezvények helyszínén, kapcsolódó kiadványaiban, promóciós anyagain, illetve a projekt teljes megvalósítása során a nyomtatott és elektronikus formában elkészülő kommunikációs anyagokon feltüntetni:

**- a Földművelésügyi Minisztérium, mint Támogató logóját** (mely a [www.szelektalok.hu/palyazat](http://www.szelektalok.hu/palyazat) oldalon elérhető, valamint elektronikus úton kérhető a [palyazat@szelektalok.hu](mailto:palyazat@szelektalok.hu) címen),

**-** a [**www.szelektalok.hu**](http://www.szelektalok.hu) **feliratot**,

**-** valamint a következő mondatot: ***„A projekt a Földművelésügyi Minisztérium támogatásával valósult meg.”***

1. jogosult a támogatott tevékenység megvalósításába közreműködőket bevonni vállalkozási szerződés vagy megrendelés alapján, egyúttal köteles a partnereivel kötendő szerződésekben a 9.2. pont szerinti szervezetek ellenőrzési jogosultságát rögzíteni. A támogatott tevékenység megvalósításában a közreműködővel kötött szerződésnek tartalmaznia kell a feladat, a szolgáltatás, az áru egyértelmű megnevezését, mennyiségi egységét és egységárát, a teljesítési határidőt, a részteljesítési igazolások alapján történő számlázás lehetőségét.

A közreműködők által ellátott tevékenység, vagy feladat: a szerződés 1. sz. mellékletét képező költségtervben szereplő - a pályázat teljes körű megvalósításával összefüggő - tevékenységek.

1. **A Kedvezményezettnek a támogatás igénybevételéhez kapcsolódó nyilatkozatai**
   1. Kedvezményezett nyilatkozik arról, hogy:
2. a támogatási igényben foglalt adatok, információk és dokumentumok teljes körűek, valódiak és hitelesek,
3. a jelen támogatási szerződés tárgyában a Támogatóhoz, illetőleg más szervezethet támogatási igényt korábban vagy egyidejűleg nem nyújtott be,
4. nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban,
5. megfelel az Áht. 48/B. §-ában meghatározott követelményeknek,
6. megfelel az Áht. 50. § -ban meghatározott követelményeknek, így

* megfelel a rendezett munkaügyi kapcsolatok követelményének,
* átlátható szervezetnek minősül, és az arra vonatkozó nyilatkozata jelen szerződés 3. számú mellékletét képezi,

f) a jogosulatlanul igénybe vett támogatás összegét és annak kamatait az Áht. 53/A. § (2)

bekezdésében foglaltak szerint visszafizeti,

g) a költségvetési támogatás tekintetében adólevonási joggal rendelkezik (nettó elszámoló) / nem rendelkezik (bruttó elszámoló),

h) nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja,

i) jelen szerződés aláírásával egyidejűleg valamennyi, azonnali beszedéssel megterhelhető bankszámlájára a Támogató javára adott azonnali és feltétlen beszedési megbízás lehetőségét biztosító - a számlavezető pénzintézete(i) által nyilvántartásba vett - felhatalmazói nyilatkozatot megküldi a Támogató részére, számlaszámonként 1-1 db eredeti példányban. A Kedvezményezett tudomásul veszi, hogy a támogatás folyósításának feltétele a Támogató javára adott azonnali és legfeljebb 35 napos sorba állítási kötelezettséget tartalmazó, csak a jogosult írásbeli hozzájárulása alapján visszavonható, értékhatár nélküli beszedési megbízás csatolása. A felhatalmazó levél szerinti jogosult a Földművelésügyi Minisztérium és a 10032000-01494549-36000001 számú számla. A biztosítéknak a teljes projektre vonatkozó teljesítésigazolás kiadásáig rendelkezésre kell állnia.

A Kedvezményezett azonnali beszedési megbízásról szóló felhatalmazói nyilatkozata(i) jelen szerződés 4. számú mellékletét képezi(k).

1. **Módosítás**
   1. A támogatási szerződés módosítását az indokok felsorolásával és a módosításra vonatkozó szövegszerű javaslatnak a másik félhez legkésőbb az 1.2. pont szerinti véghatáridő leteltét megelőző 15. napig való megérkezésével bármelyik fél írásban kezdeményezheti.
   2. A szerződés csak abban az esetben módosítható, ha a támogatott tevékenység az így módosított feltételekkel is támogatható lett volna. A módosítás nem irányulhat a támogatott tevékenység eredeti céljának megváltoztatására és a támogatási szerződésben meghatározott összegen felüli többlet költségvetési támogatás biztosítására, kivéve, ha a többlet költségvetési támogatás biztosítása megfelel az Ávr. 95. § (2) bekezdésében foglalt rendelkezéseknek. Nem kell a támogatási szerződést módosítani az Ávr. 95. § (6) bekezdésben meghatározott esetekben.
   3. Felek rögzítik, amennyiben a költségterv módosítása válik szükségessé, a Kedvezményezett a költségterv módosítására irányuló kérelmet és a módosított, a Kedvezményezett jogosult képviselője által aláírt, pecsételt és dátumozott költségtervet elektronikus úton, elsősorban PDF formátumban, illetve papír alapon, eredeti példányban küldi meg a Támogató számára jóváhagyás céljából. A KNSzfF a HTEFF pénzügyi felülvizsgálata mellett véleményezi, illetve fogadja el a módosított költségtervet, és arról elektronikus úton tájékoztatja Kedvezményezettet. A Felek megállapodnak abban, hogy amennyiben a költségterv módosítása a szerződés egyéb pontját nem érinti, a támogatási szerződés módosítása nem szükséges. A költségterv módosítását csak akkor kell kezdeményezni, ha fősorok közötti eltérés meghaladja a költségtervben szereplő, adott jogcímhez tartozó összeg +/-20%-át vagy 500.000 Ft-ot. A módosított és a Támogató által elfogadott, sorszámmal és dátummal ellátott költségtervek a támogatási szerződés mellékletét képezik, és a Beszámolót az utolsó érvényes költségtervhez igazodóan kell benyújtani.
2. **De minimis szabályok** 
   1. A jelen szerződés alapján nyújtott támogatás csekély összegű támogatásnak minősül, amelyet kizárólag a 1407/2013/EU bizottsági rendelet (HL L 352, 2013. 12.24. 1.o) szabályai alapján lehet nyújtani. Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján Magyarországon odaítélt csekély összegű támogatások bruttó támogatástartalma nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve az 1407/2013/EU bizottsági rendelet 3. cikkének (8) és (9) bekezdését is. [Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.]
   2. Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek  (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.
   3. A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.
   4. A Kedvezményezettnek az 1407/2013/EU bizottsági rendelet 5. cikkének (1) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról (5. számú melléklet).
   5. A Kedvezményezett kijelenti, hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.
   6. A Feleknek a támogatáshoz kapcsolódó iratokat az odaítélést követő 10 évig meg kell őrizniük, és a Támogató ilyen irányú felhívása esetén a támogatott köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.
   7. A Támogató írásban tájékoztatja a támogatottat a támogatás bruttó támogatási egyenértékben kifejezett összegéről és arról, hogy az csekély összegűnek minősül. Az igazolás jelen szerződés 6. számú mellékletét képezi.
3. **Egyéb rendelkezések**
   1. Támogató jogosult jelen támogatási szerződéstől elállni, vagy azt azonnali hatállyal felmondani, ha az Ávr. 96. §-a szerinti esetek bármelyike felmerül.
   2. A Kedvezményezett tudomásul veszi, hogy a tárgyi támogatási igény jogosságát, a szerződésben vállalt kötelezettségek teljesítését, a támogatás rendeltetésszerű felhasználását a Támogató, vagy megbízottja, valamint az Állami Számvevőszék, a Kormányzati Ellenőrzési Hivatal, továbbá jogszabályban meghatározott egyéb szervek ellenőrizhetik. Az ellenőrzések lefolytatására a támogatási igény benyújtása és a Beszámoló elfogadásáról szóló értesítés megküldése közötti időszakban, illetve a Beszámoló elfogadását követő 5 évig kerülhet sor az Ávr. 100. §-a értelmében.
   3. A Kedvezményezett köteles a támogatás összegét egyéb pénzeszközeitől elkülönítetten kezelni, illetve nyilvántartani, és a felhasználásra vonatkozó minden dokumentumot a Beszámoló elfogadásáról szóló nyilatkozat keltét követő 10 évig elkülönítetten megőrizni.
   4. A Kedvezményezett – képviselője útján – a 3. számú melléklet szerinti átláthatósági nyilatkozatban foglalt adatok változása esetén arról haladéktalanul köteles a Támogatót tájékoztatni, ennek elmaradása súlyos szerződésszegésnek minősül, ami alapján Támogató jogosult a támogatási szerződést azonnali hatállyal felmondani vagy – ha a jelen támogatási szerződés teljesítésére még nem került sor – attól elállni.

## Felek a jelen szerződés vonatkozásában kapcsolattartóként az alábbi személyeket jelölik ki:

Támogató kapcsolattartója:

(név)

(beosztás)

Környezeti Nevelésért és Szemléletformálásért felelős Főosztály

e-mail: ………….

tel: ………

Kedvezményezett kapcsolattartója:

(név)

(beosztás)

e-mail: …………….

tel: ……………….

* 1. A Felek kijelentik, hogy a jelen szerződésben nem, vagy nem teljes részletességgel szabályozott kérdésekre az 1407/2013/EU bizottsági rendelet, az Áht., az Ávr., a Ptk., az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, a fejezeti és központi kezelésű előirányzatok kezelésének és felhasználásának szabályairól szóló 24/2015. (V. 26.) FM rendelet, a 9/2017. (IX. 29.) FM utasítás, valamint a 20/02/11/00 Hulladékgazdálkodási feladatok támogatása fejezeti kezelésű előirányzat terhére az FM igazgatása költségvetésébe átcsoportosított forrás terhére történő kötelezettségvállalás, pénzügyi ellenjegyzés, érvényesítés, utalványozás és utalványozás ellenjegyzése, valamint a szakmai feladatainak eljárási rendjéről szóló szabályzatról szóló 7/B/2017. (VII. 20.) FM utasítás rendelkezései az irányadóak.
  2. Jelen szerződés a Felek által történő aláírás napjával lép hatályba. Amennyiben a Felek a szerződést eltérő időpontokban írjál alá, úgy a hatálybalépés napja az utolsóként aláíró Fél általi aláírás napja.

Mellékletek:

* 1. számú melléklet: Költségterv
* 2. számú melléklet: Beszámoló formanyomtatvány
* 3. számú melléklet: Kedvezményezett nyilatkozata az átláthatóságról
* 4. számú melléklet: Kedvezményezett azonnali beszedési megbízásról szóló felhatalmazói nyilatkozata(i)
* 5. számú melléklet: De minimis nyilatkozat
* 6. számú melléklet: De minimis igazolás

Budapest, 201... Kelt:

Támogató Kedvezményezett

Földművelésügyi Minisztérium (név)

Képv.: Búsi Lajos Képv.: (név)

helyettes államtitkár (beosztás)

Pénzügyi ellenjegyző:

Budapest, 201...

Bukovinszky Tamás

főosztályvezető

Gazdálkodási Főosztály

Földművelésügyi Minisztérium